༄༅། །གཏོར་མ་ཆ་གསུམ་བཞུགས་སོ། །
༄༅། །དཔལ་རྡོ་རྗེ་སེམས་དཔའ་ལ་ཕྱག་འཚལ་ལོ། །གཏོར་མ་ཆ་གསུམ་གཏོང་
བར་འདོད་པས། རྒྱུ་ནི།
འབྲས་ཡོས་བཅས་ཤིང་ཏིལ་དང་བཅས། ། འབྲས་ཆན་
མེ་ཏོག་ཆུ་དང་བཅས། །སྲན་ཆན་བཅས་ཤིང་མང་དུ་བྱ། །སྣུམ་འཁུར་ལ་སོགས་
བཟའ་བ་རྣམས། །(ཞེས་རྡོ་རྗེ་འབྱུང་བ་ལས་གསུངས་པས། དེ་ལ་གསུམ། ཕྱོགས་
སྐྱོང་གི་གཙང་གཏོར། འབྱུང་པོའི་སྤྱི་གཏོར། བགེགས་གཏོར་དང་གསུམ་མོ། །དེ་
ལ་དང་པོ་ནི། ཨོཾ་བཛྲ་ཡཀྵ་ཧཱུྃ། ཞེས་དྲི་ཆབ་གཏོར་བསངས་བགེགས་བསྐྲད། ཨོཾ་
བཛྲ་ཛྭ་ལ་ཨ་ན་ལ་ཧ་ན་ད་ཧ་པ་ཙ་མ་ཐཱ་བྷཉྫ་ར་ན་ཧཱུྃ་ཕཊ། ཅེས་གཟི་བརྗིད་
བསྐྱེད། ཨོཾ་སྭ་བྷ་ཝས་སྟོང་པར་བསམ། སྟོང་པའི་ངང་ལས་རྒྱུ་རིན་པོ་ཆེ་ལས་གྲུབ་
པ་རྒྱ་ཆེན་པོ་སྟོང་གསུམ་ལ་སོགས་པ་དང་མཉམ་པར་བསམ་མོ། །ཨོཾ་ཨ་ཀཱ་རོ་མུ་ཁཾ་
སརྦ་དྷརྨ་ནཾ་ཨདྱ་ནུད་པནྣ་ཏྭད་ཨོཾ་ཨཱཿཧཱུྃ་ཕཊ་སྭཱ་ཧཱ། ཞེས་ལན་གསུམ་བརྗོད་པས་
གཏོར་མའི་རྫས་རྣམས་འདོད་ཡོན་ཕུན་སུམ་ཚོགས་པར་བསམ་མོ། །དེ་ནས་ཕྱོགས་
སྐྱོང་སྤྱན་དྲང་བ་ནི། རྡོ་རྗེ་དྲིལ་བུ་འཛིན་པས། ཕྱོགས་སྐྱོང་འཇིག་རྟེན་སྐྱོང་བ་
དབང་དང་ལྡནན། །ཐུགས་རྗེ་ཐབས་མཁས་ཐུགས་དམ་རྒྱལ་(དཀྱེལ)པོ་ཆེ། །ལྷ་དང་
དྲང་སྲོང་ཡི་དྭགས་སྲིན་པོ་ཀླུ། །རིག་འཛིན་རྒྱལ་པོ་དང་ནི་གདོན་གྱི་བདག །དེ་
དག་སོ་སོའི་དབང་པོའི་སྐུར་སྟོན་ཅིང༌། །ཕྱོགས་སྐྱོང་འཇིག་རྟེན་སྐྱོང་བ་བཞུགས་
སོ་འཚལ། །བསྟན་པ་རྒྱས་པའི་སླད་དུ་སྤྱན་འདྲེན་ན། །འགྲོ་བའི་དོན་གྱིས་མཆོད་
ཀྱིས་གཤེགས་སུ་གསོལ། །ཨོཾ་ཨེ་ཧྱ་ཧི་ད་ཤ་དིཀྲ་ལོ་ཀ་པཱ་ལ་ས་པ་རི་ཝཱ་ར་ས་མ་ཡེ་
460

གཏོར་མ་ཆ་གསུམ།
སྭཱ་ཧཱ། ཞེས་པས་སྤྱན་དྲང་ངོ་། །གཏོར་མ་སྦྱིན་པ་ནི། ཤར་ཕྱོགས་རྡོ་རྗེ་ཅན་གྱི་
ལྷ་ཚོགས་འཁོར་དང་བཅས། །གཏོར་མ་ཕུལ་བ་འདི་དག་བཞེས་སུ་གསོལ། །མེ་
དང་གཤིན་རྗེ་བདེན་བྲལ་སྲིན་པོའི་བདག །ཆུ་བདག་རླུང་བདག་ནོར་གྱི་བདག་
པོ་སྟེ། །དབང་ལྡན་ལྷ་སྟེ་འབྱུང་པོའི་བདག་པོ་དང༌། །སྟེང་གི་ཉི་ཟླ་ཚངས་པ་ཆེན་
པོ་དང་།
།ལྷ་རྣམས་ཀུན་དང་འོག་གི་ཀླུ་རྣམས་དང་། །རི་ཡི་ལྷ་དང་གཙང་མའི་
ཚོགས་བཅས་ལ། །སྭ་སྭ་སོ་སོར་གཏོར་མ་ཕུལ་བ་འདི། །རབ་ཏུ་དགེས་པ་ཡིས་ནི་
བཞེས་ནས་ཀྱང་། །རང་རང་ཕྱོགས་སུ་ལེགས་པར་བཞུགས་ནས་ཀྱང་། །རང་གི་
བུ་སྨད་མཛའ་བཤེས་གཉེན་འདུན་དང་། །ནང་མི་དམག་དང་དཔུང་བཅས་ལྷན་
ཅིག་ཏུ། །མེ་ཏོག་དྲི་དང་གཏོར་མ་བྱུག་པར་བཅས། །དེ་དག་གསོལ་ཞིང་ལེགས་
པར་བསྣམས་ནས་ཀྱང༌། །བདག་གིས་ལས་ཀྱི་འབྲས་བུ་མཆིས་པར་མཛོད། །ཨོཾ་
ཨིནྡྲ་ཡེ་སྭཱ་ཧཱ། ཨོཾ་ཨགྣ་ཡེ། ཨོཾ་ཡ་མ་ཡེ། (ཨོཾ་ནཻནྲྀ་ཏྱཱ་ཡ།)ཨོཾ་བ་རུ་ན་ཡེ། ཨོཾ་བྷ་
ཡ་བྷེ་ཡེ། ཨོཾ་ཀུ་བེ་ར་ཡེ། ཨོཾ་ཨུ་ཎྷཱི་བྲཧྨ་ན་ཡེ། (ཨོཾ་ཨཱི་ཤྭ་རཱ་ཡ། ཨོཾ་ཨུཎྷཾ་བྲཧྨཱ་
ཡ།) ཨོཾ་སུརྻ་གྲ་ཧ་ཡེ་ཨ་དྷི་པ་ཏ་ཡེ། ཨོཾ་ཙནྡྲ་ནཀྵ་ཏྲ་ཨ་དྷི་པ་ཏ་ཡེ། ཨོཾ་པྲྀ་ཐི་ཝི་
བྷེ། ཨོཾ་(ཨ་)སུ་རེ་བྷྱ། (ནཱ་གེ་བྷྱོཿ)གྷི་སྣེ་དཾ། ཨོཾ་ཨཧཱྃ་སྭཱ་ཧཱ། ཞེས་པ་དང༌། ན་མ་
སརྦ་ཏ་ཐཱ་ག་ཏེ་བྷྱོཿབི་ཤྭ་མུ་ཁེ་བྷྱ། སརྦ་ཏད་ཁཾ། ཨུཏྤ་ཏེ། སྥ་ར་ཎ་ཨི་མཾ་ག་ག་ན་
ཁཾ། གྷིཏྣ་དཾ། བྷ་ལིཾ་ཏ་སྭཱ་ཧཱ། ཞེས་པས་ཕུལ་ལ་བདག་ཅག་ལ་བགེགས་མེད་པར་
མཛོད་ཅིག །ལས་ཀྱི་དངོས་གྲུབ་དམ་པ་སྩལ་དུ་གསོལ། ཞེས་བརྗོད་ནས་བསྟོད་པ་
ནི། དབང་པོ་རྡོ་རྗེ་འཆང་བའི་ལྷ། །ལྷ་ཡི་རྒྱལ་པོ་གདོན་གྱི་བདག །ཤར་ཕྱོགས་
གདོན་གྱི་ཚོགས་བཅས་ལ། །མཆོད་ཅིང་བསྟོད་དེ་ཕྱག་ཀྱང་འཚལ། །མེ་སྟེ་བསྲེག་
བྱ་ཟ་བའི་ལྷ། །དྲང་སྲོང་རྒྱལ་པོ་གདོན་གྱི་བདག །ཤར་ལྷོ་མེ་ལྷའི་ཚོགས་བཅས་
ལ། །མཆོད་ཅིང་བསྟོད་དེ་ཕྱག་ཀྱང་འཚལ། །གཤིན་རྗེ་བེ་ཅོན་འཆང་བའི་ལྷ། །མ་
- 461

ས་སྐྱ་བཀའ་འབུམ། ༼མ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་ལྔ་པ།
མོའི་རྒྱལ་པོ་གདོན་གྱི་བདག །ལྷོ་ཕྱོགས་གདོན་གྱི་ཚོགས་བཅས་ལ། །མཆོད་ཅིང་
བསྟོད་དེ་ཕྱག་ཀྱང་འཚལ། །བདེན་དང་བྲལ་བ་ལེགས་ལྡན་ལྷ། །སྲིན་པོའི་རྒྱལ་པོ་
གདོན་གྱི་བདག །ལྷོ་ནུབ་གདོན་གྱི་ཚོགས་བཅས་ལ། །མཆོད་ཅིང་བསྟོད་དེ་ཕྱག་
ཀྱང་འཚལ། །ཞགས་པ་ཐོགས་པ་ཆུ་ཡི་ལྷ། །ཀླུ་ཡི་རྒྱལ་པོ་གདོན་གྱི་བདག །ནུབ་
ཕྱོགས་གདོན་གྱི་ཚོགས་བཅས་ལ། །མཆོད་ཅིང་བསྟོད་དེ་ཕྱག་ཀྱང་འཚལ། །རླུང་
སྟེ་སྲོག་ཀྱང་འཛིན་པའི་ལྷ། །རིག་འཛིན་རྒྱལ་པོ་གདོན་གྱི་བདག །ནུབ་བྱང་གདོན་
གྱི་ཚོགས་བཅས་ལ། །མཆོད་ཅིང་བསྟོད་དེ་ཕྱག་ཀྱང་འཚལ། །གནོད་སྦྱིན་ལག་ན་
དབྱུག་ཐོ་ཐོགས། །ནོར་སྐྱོང་རྒྱལ་པོ་གདོན་གྱི་བདག །བྱང་ཕྱོགས་གདོན་གྱི་ཚོགས་
བཅས་ལ། །མཆོད་ཅིང་བསྟོད་དེ་ཕྱག་ཀྱང་འཚལ། །དབང་དང་ལྡན་པ་འདྲེན་
པའི་ལྷ། །འབྱུང་པོའི་རྒྱལ་པོ་གདོན་གྱི་བདག །བྱང་ཤར་གདོན་གྱི་ཚོགས་བཅས་
ལ། །མཆོད་ཅིང་བསྟོད་དེ་ཕྱག་ཀྱང་འཚལ། །སྟེང་གི་ཚངས་པ་ཆེན་པོ་དང༌། །ཉི་
མ་ཟླ་བ་གཟའ་ཆེན་པོ། །གཟའ་དང་རྒྱུ་སྐར་བཅས་པ་ལ། །མཆོད་ཅིང་བསྟོད་དེ་
ཕྱག་ཀྱང་འཚལ། །འོག་གི་ཀླུ་སྟེ་ས་ཡི་ལྷ། །ས་འཛིན་ལག་པ་ཆེན་པོ་པ། །དམ་
ཚིག་ཤེས་པའི་ཚོགས་རྣམས་ལ། །མཆོད་ཅིང་བསྟོད་དེ་ཕྱག་ཀྱང་འཚལ། །ཞེས་
པས་བསྟོད་དེ། རྣལ་འབྱོར་བདག་ཅག་འཁོར་བཅས་ལ། །ནད་མེད་ཚེ་དང་དབང་
ཕྱུག་དང་། །དཔལ་དང་གྲགས་དང་སྐལ་བ་བཟངང༌། །ལོངས་སྤྱོད་རྒྱ་ཆེ་ཀུན་ཐོབ་
ཅིང་། །ཞི་དང་རྒྱས་ལ་སོགས་པ་ཡི། །ལས་ཀྱི་དངོས་གྲུབ་བདག་ལ་སྩོལ། །དམ་
ཚིག་ཅན་གྱིས་བདག་ལ་སྲུངས། །དངོས་གྲུབ་ཀུན་གྱི་སྟོང་གྲོགས་མཛོད། །འཇིག་
རྟེན་བདེ་ཞིང་ལོ་ལེགས་དང་། །འབྲུ་རྣམས་རྒྱས་ཞིང་ཆོས་འཕེལ་དང་། །དགེ་
ལེགས་ཐམས་ཅད་འབྱུང་བ་དང་། །ཡིད་ལ་འདོད་པ་ཀུན་འགྲུབ་ཤོག །ཅེས་པས་
ཕྲིན་ལས་གཞོལ་ལ། དངོས་གྲུབ་མ་ལུས་པ་གནང་བར་བསམ་མོ། །གཉིས་པ་འབྱུང་
462

གཏོར་མ་ཆ་གསུམ།
པོ་ཐམས་ཅད་ལ་དབུལ་ཏེ། སྔ་མ་ལྟར་བྱིན་གྱིས་བརླབས་ནས། ལྷ་ཀླུ་ཁྱད་པར་ཅན་
རྣམས་ཀྱིས་གཙོ་བྱས་འབྱུང་པོ་ཐམས་ཅད་སྤྱན་དྲང་བ་ནི། ལྷ་དང་ཀླུ་དང་གནོད་
སྦྱིན་ལྟོ་འཕྱེ་གྲུལ། །ནམ་མཁའ་ལྡིང་དང་འདབ་བཟང་ལུས་སྲུལ་པོ། ། དྲི་ཟ་སྲིན་པོ་
གདོན་གྱི་ཚོགས་བཅས་རྣམས། །གང་དག་ས་ལ་གནས་པའི་རྫུ་འཕྲུལ་ཅན། །བུ་
སྨད་བཅས་ཤིང་གཡོག་འཁོར་བཅས་པ་ལ། །བདག་གིས་པུས་མོ་ས་ལ་བཙུགས་ནས་
ནི། །ཐལ་མོ་སྦྱར་ནས་ཁྱེད་ལ་གསོལ་འདེབས་ཀྱིས། །གསན་ནས་ཕན་གདགས་
སླད་དུ་འདིར་གཤེགས་ཤིག །ཨོཾ་དེ་ཝ། ནཱ་ག །ཡཀྵ། གནྡྷརྦ། ཨ་སུ་ར། ག་
རུ་ཌ། ཀི་ན་ར། མ་ཧོ་ར་ག །མ་ནུ་ཥྱ། ཨ་མ་ནུ་ཥྱ། ཨེ་ཧྱ་ཧི། ཞེས་བརྗོད་
ནས་སྔར་ལྟར་གདན་དང་མཆོད་པ་དབུལ། དམ་ལ་བཞག །གཏོར་མས་མཉེས་
པར་བསམ་ཞིང༌་། དེ་ཝ་ལ་སོགས་པའི་མཐར། ན་མ་སརྦ་ཏ་ཐཱ་ག་ཏཱ་ཞེས་སོགས་
ཀྱིས་མཆོད་དེ། འབྱུང་པོ་གང་དག་རི་རབ་གང་གནས་དང་། །དགའ་བའི་ཚལ་
དང་ལྷ་ཡི་གནས་རྣམས་དང་། །ཤར་ནུབ་རི་དང་ཉི་ཟླའི་ཁྱིམ་རྣམས་དང༌་། །རི་
བོ་ཀུན་ལ་གང་དག་གནས་པ་དང༌། །རིན་ཆེན་གླིང་ན་ལྷག་པར་གང་གནས་
དང༌་། །ཆུ་བོ་ཀུན་དང་ཆུ་བོའི་མདོ་རྣམས་དང༌། །མཚོ་དང་རྫིང་བུ་ལྟེང་ཀ་ཆུ་
ངོགས་དང་། །གཡའ་ཆུ་སིལ་མ་ཅན་ན་གང་གནས་དང་༌། །གྲོང་དང་ཕྱུགས་ལྷས་
གྲོང་ཁྱེར་སྟོང་བ་དང༌། །ཁང་སྟོང་དག་དང་ལྷ་ཡི་གནས་རྣམས་དང༌། །གཙུག་
ལག་ཁང་དང་མཆོད་རྟེན་གང་གནས་དང་། །དཀའ་ཐུབ་གནས་དང་གླང་ཆེན་བྲེས་
གནས་དང་། །རྒྱལ་པོའི་དཀོར་ཁང་དག་ན་གང་གནས་དང་། །ལམ་སྲང་སུམ་མདོ་
དང་ནི་བཞི་མདོ་དང་། །གང་དག་ལམ་པོ་ཆེ་དང་ཤིང་གཅིག་དྲུང་། །དུར་ཁྲོད་
ཆེན་པོ་ནགས་ཚལ་ཆེན་པོ་དང༌། །སེང་གེ་དྲེད་དང་གཅན་གཟན་གནས་རྣམས་
དང༌། །འབྲོག་ཆེན་འཇིགས་སུ་རུང་བར་གང་གནས་དང༌། །གང་དག་གླིང་མཆོག་
463

ས་སྐྱ་བཀའ་འབུམ། ༼མ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་ལྔ་པ།
དག་ན་གནས་པ་དང་། །ལྷུན་པོ་དུར་ཁྲོད་དག་ན་གནས་པ་རྣམས། །རབ་ཏུ་དགེས་
ཤིང་མགུ་བར་གྱུར་ནས་ཀྱང་།
།ཕྲེང་བ་མེ་ཏོག་དྲི་དང་བདུག་པར་བཅས། །བསྟོད་
དང་གཏོར་མ་མར་མེ་གུས་ཕུལ་བ།
།འདི་དག་གསོལ་ཞིང་ལེགས་པར་བསྣམས་ནས་
ཀྱང༌། །བདག་གི་ལས་ཀྱི་འབྲས་བུ་མཆིས་པར་མཛོད། །ཅེས་བསྔོས་ལ། སྦྱིན་
པའི་བདག་པོ་ལ་སོགས་པའི་སྔོན་གྱི་ལས་ལས་གྱུར་པ་དང༌། ། འཕྲལ་གྱི་རྐྱེན་
ལས་གྱུར་པའི་བར་ཆད་ཞི་བ་དང་། དཔལ་འབྱོར་རྒྱས་པ་ལ་སོགས་བསམས་པ་
ཐམས་ཅད་ཆོས་བཞིན་དུ་འགྲུབ་པར་མཛད་དུ་གསོལ། ཞེས་འདོད་དོན་(གསོལ་
བ་)བཏབ་ནས། ཨོཾ་སརྦ་བྷུ་ཏ་གཙྪ། ཞེས་གཤེགས་སུ་གསོལ། གསུམ་པ་བགེགས་
ལ་སྦྱིན་པར་བྱ་སྟེ། རང་ཉིད་ཁྲོ་བོའི་ང་རྒྱལ་དང་ལྡན་པས། །ན་མོ། སངས་རྒྱས་
ཀྱི་བཀའ་བདེན་པ་དང༌། ཆོས་ཀྱི་བཀའ་བདེན་པ་དང༌། དགེ་འདུན་གྱི་བཀའ་
བདེན་པ་དང༌། གསང་སྔགས་དང༌་། གཟུངས་སྔགས་དང་། རིག་སྔགས། ཕྱག་རྒྱ་
དང་། ཏིང་ངེ་འཛིན་གྱི་བྱིན་རླབས་དང་། ཆོས་ཉིད་རང་བཞིན་གྱིས་རྣམ་པར་དག་
ཅིང་།
ཆོས་ཅན་རྒྱུ་འབྲས་བསླུ་བ་མེད་པའི་བྱིན་རླབས་ཀྱིས། སེམས་ཅན་ཐམས་
ཅད་ལ་གནོད་ཅིང་འཚེ་བར་བྱེད་པའི་གདོན་བགེགས་རིགས་གང་ཡིན་པ་དེ་དག་
ཐམས་ཅད་གཏོར་མ་འདི་བཞེས་པའི་སླད་དུ། སྐད་ཅིག་ལ་འདིར་མཆིས་པར་གྱུར་
ཅིག ཨོཾ་གུཾ་ཀ་རེ་གུཾ་ཀ་རེ་སྭཱ་ཧཱ། ཨོཾ་པི་ཙི་པི་ཙི་སྭཱ་ཧཱ། ཨོཾ་གུཾ་གུཾ་སྭཱ་ཧཱ། སརྦ་བིབྷ་སྭ་
ཧཱ། ཞེས་པའི་མཐར། ཨོཾ་ཨེ་ཧྱ་ཧིས་སྤྱན་དྲངས། གྲྀ་སྣེ་དཾ་ཨརྦྷ་སྭཱ་ཧཱ། ཞེས་མཆོད་
ཅིང་། ཨོཾ་གུཾ་ཀ་རེ། ཞེས་པའི་མཐར། ན་མ་སརྦ་ཞེས་བྱ་བས་བྱིན་ནས། སླར་ཡང་
མཆོད་དེ་ཚིམ་པར་བསམས། གང་ཞིག་མཚན་མོ་རྒྱུ་བ་ཡི། །འབྱུང་པོ་རྣམས་དང་
ཤ་ཟ་དང་། །སྲིན་པོ་ཤ་རྗེན་ཟ་བ་དང་། །སེམས་ཅན་རྣམ་པ་སྣ་ཚོགས་པ། །ལྗོལྗོན་
ཤིང་གེལ་བ་སོགས་གནས་པ། །བཟའ་བ་ཤ་ཆང་ལ་ཕུག་བཅས། །འབྲས་ཆན་
-464-

གཏོར་མ་ཆ་གསུམ།
འབྲས་བུ་མང་པོ་ཡི། །མཆོད་སྦྱིན་འདི་ཡིས་མགུ་གྱིས་ལ། །གནོད་པའི་བསམ་
པ་ཞི་བ་དང་། །བདག་ཅག་རྣམས་ལ་ཕན་པའི་སེམས། །དེ་རིང་ཕན་ཆད་
བསྐྱེད་པར་གྱིས། །སྔོན་ཆད་མཆོད་པ་མ་ཐོབ་པས། །དེ་རིང་བདག་གིས་ཁྱེད་
མཆོད་ཀྱིས། །སྔོན་གྱི་ལན་ཆགས་ཡོད་ན་ཡང༌། །མཆོད་སྦྱིན་འདི་ཡིས་མགུ་
བར་གྱིས། །དཀོན་མཆོག་གསུམ་གྱི་བཀའ་དག་དང༌་། །དམ་ཚིག་ཉམས་པའི་
ཉེས་པ་ཡིས། །གནོད་པར་གྱུར་ན་མ་ལེགས་ཀྱི། །བགེགས་ཀྱི་དབང་པོ་འགྲོ་བར་
གྱིས། །ས་བོན་མངར་བ་རྣམས་ལ་ནི། །འབྲས་བུ་མངར་བ་སྐྱེ་བར་འགྱུར། །ས་
བོན་ཚ་བ་ཉིད་ལ་ནི། །འབྲས་བུའང་ཚ་བ་ཉིད་དུ་འགྱུར། །རང་གི་ལུས་ལ་དཔེ་
ལོང་ལ། །གཞན་ལ་གནོད་པ་མ་བྱེད་ཅིག །ཨོཾ་སརྦ་བིགྷ་གཙྪ། ཞེས་པས་བཏང་
ཞིང་། སུམྦྷ་ནིའམ། བདུད་རྩི་འཁྱིལ་པའི་སྔགས་ཀྱིས་བསྐྲད་པར་བྱའོ། །དགེ་བ་
སངས་རྒྱས་སུ་བསྔོ་བར་བྱའོ། །བླ་མ་རྗེ་བཙུན་གྲགས་པ་རྒྱལ་མཚན་གྱིས་མཛད་
པའི་གཏོར་མ་ཆ་གསུམ་བསྡུས་པ་རྫོགས་སོ། །དགེའོ།། །།
465